בס"ד, מוצאי חג הסוכות תשפ"ז
בכורות דף י', עריפת פטר חמור – מצוה או עבירה?
א. המקור בתורה
1. שמות י"ג, י"ג: "וְכָל פֶּטֶר חֲמֹר תִּפְדֶּה בְשֶׂה וְאִם לֹא תִפְדֶּה וַעֲרַפְתּוֹ וְכֹל בְּכוֹר אָדָם בְּבָנֶיךָ תִּפְדֶּה".
2. אבן עזרא שם: "וערפתו – יש אומרים תכתוב על ערפו קדש. והאומר כזה, אומר אני שהוא חמור קשה עורף, כי הנה כתוב הוא יערוף מזבחותם (הושע י, ב), וערפו שם את העגלה בנחל (דבר' כא, ד), שהפירוש לכרות העורף, כאשר פי' מעתיקי הדת, כי כל בכור שלא יקרב לגבי המזבח או לא יפדה חייב מיתה".
3. רש"ר הירש שם: "והאיש אשר ידמה בנפשו, כי במנעו את נכסיו ממטרות הכלל הקדושות, יגדילם, טעות מרה בידו: ואם - לא תפדה וערפתו - היא הסיסמה, הכתובה מעל כל נכס יהודי: המדמה לשמור עליו לעצמו מתוך אנוכיות, בעצמו גוזר עליו עריפה וכליון. ישראל קיבל זכות בעלות על רכוש רק - על תנאי. רק אז יוכל ישראל להחזיק ברכוש כלשהו, אם יקיים תנאי זה: אם יעמיד כל רכושו לעבודת ה', וינצלו לקיום התפקידים שהוצבו לו מה' ".
4. מהר"ל, גבורות ה', פרק נ"ג: "אמנם התם שהוא שואל מעצמו ואינו שואל רק כאשר יראה שינוי, ואם לא יראה שינוי אינו שואל; ולפיכך קבעה התורה שאלתו אצל פטר חמור שיראה דבר יוצא מן ההקש והשכל לערוף בהמה בחנם וזה שינוי, ושואל על השינוי מה זאת; ולפיכך אנו צריכין לעשות גם כן שינוי בליל פסח כדי שיראה התינוק שהוא תם וישאל, ולכך קבעה התורה שאלת שאינו יודע לשאול אצל עריפת פטר חמור".

ב. שיטת הרמב"ם – עריפה כמצוה
5. בכורות, דף י"ג: "לא רצה לפדותו - עורפו מאחוריו וקוברו. מצות הפדייה קודמת למצות עריפה, שנאמר: אם לא תפדה וערפתו".
6. ספר המצוות לרמב"ם, מצות עשה פ"ב: "והמצוה הפ"ב היא שצונו לערוף פטר חמור אם לא נרצה לפדותו והוא אמרו יתעלה (שם ושם) ואם לא תפדה וערפתו. וכבר התבארו דיני מצוה זו גם כן במסכת בכורות (ספ"א). ויש למקשה שיקשה עלי ויאמר לאי זה דבר מנית פדייתו ועריפתו בשתי מצות ולא מנית אותן מצוה אחת ותהיה עריפתו מדיני המצוה כמו שקבלת בשורש השביעי. הנה יודע האל כי ההקש היה מחייב זה לולי מה שמצאנו לרבותינו ז"ל לשון יורה על היותם שתי מצות. והוא אמרם (בכורו' יג א) מצות פדיה קודמת למצות עריפה ומצות יבום קודמת למצות חליצה. וכמו שהיבמה מוכנת אם ליבום או לחליצה והיבום מצוה (מ"ע ריו) והחליצה מצוה (מ"ע ריז) כל אחת מצוה בפני עצמה כמו שנזכר כן פטר חמור מוכן או לפדיה או לעריפה וזו מצוה וזו מצוה כמו שאמרנו".
7. מנחת חינוך, מצוה כ"ג: "ונראה אף דהיא מצוה בפ"ע מ"מ כיון דמצות פדיה קודמת אין מברכין על מצות עריפה וכ"מ בטוש"ע דעל הפדיון מברכין וכו' ואח"כ על העריפ' אינו מבואר שום ברכה".
8. בכורות, דף י': "לא ימיתנו לא בקנה ולא במגל ולא בקרדום ולא במגירה, ולא יכניסנו לחדר וינעול דלת לפניו בשביל שימות ... 
א"ל רב ששת: ספרא חבריך תרגומה לעולם רבי יהודה, ואיצטריך, סלקא דעתך אמינא עריפה במקום פדייה עומדת, מה פדייה מתרת אף עריפה מתרת - קמ"ל ... 
מדתני לוי: הוא הפסיד ממונו של כהן - לפיכך יופסד ממונו".

ג. שיטת הראב"ד – עריפה כעבירה כעונש
9. רמב"ם וראב"ד, ביכורים ושאר מתנות כהונה שבגבולין, י"ב א': "מצות עשה לפדות כל אדם מישראל פטר חמור בשה, ואם לא רצה לפדותו מצות עשה לעורפו שנאמר ופטר חמור תפדה בשה ואם לא תפדה וערפתו, ושתי מצות אלו נוהגות בכל מקום ובכל זמן, ומצות פדייה קודמת למצות עריפה. 
/השגת הראב"ד/ ואם לא רצה לפדותו מצות עשה לעורפו. א"א בחיי ראשי אין זה מן הפלפול ולא מן הדעת המיושבת שיחשוב זה במצות עשה; אף על פי שאמרו מצות פדייה קודמת למצות עריפה, לא שתחשב מצוה אבל היא עבירה ומזיק נקרא ומפסיד ממונו של כהן ומפני שאמר מצות פדייה אמר מצות עריפה".
10. חזון אי"ש בכורות סימן י"ז ס"ק ד': "ועיין בראב"ד שהיא עבירה, ואי אפשר לומר שכוונת הראב"ד שאינה מצוה כלל, שהרי תניא בדף י' "לא ימיתנו בקנה", וכשקיים עריפה ודאי עושה מצוה. אלא כונתו ז"ל שאינה מצוה חיובית אלא ליפטר ממצות פדיה, והמצוה היא במהות העריפה ... 
ויותר נראה דעת הראב"ד שאין כאן מצוה כלל אלא רשות לערוף בקופיץ ומפטר מפדיה, דלא מסתבר שהוא מצוה כיון דבשעת עריפה עושה שלא כהוגן ומקבל עונש עריפה בשביל שלא פדה".
11. מנחת חינוך, מצוה כ"ג: "והמהריט"א הביא בשם גדול א' תמה ג"כ על המשנה למה אמרה מצות פדיה קודם למצות עריפה, נראה דעריפה מצוה היא, הא תני לוי הוא הפסיד ממונו נראה דליכא מצוה בעריפה רק הוא קנס. וכ' הוא ז"ל דזה מחלוקת הר"מ והראב"ד. וכ' הוא ז"ל שמצא במכילת' וז"ל ואם לא תפדה וערפתו מכאן אמרו שמצות פדיי' קודם למצות עריפה ד"א אם לא תפדה וערפתו אם אין פודהו עורפהו הואיל ואיבדת נכסי כהן אף נכסיך יאבדו עכ"ל המכילתא א"כ מפורש יוצא ממכילתא דב' פירושים וב' דרשות יש בפסוק זה; דלפי' א' עריפה מצוה אלא דמצות פדייה קודמת, ולפי' ב' לאו מצוה אלא משום קנסא א"כ הא דתני לוי הוא כדרשא שניה דמכילתא. אבל אנן קי"ל כסתמא דמתניתין דסתם מצות עריפה דהיינו כדרשא ראשונה דמכילתא ולא כדתני לוי ע"כ פוסק הר"מ כדרשא ראשונה דהיא מצוה ע"ש. 
והנך רואה שהרהמ"ח דעתו כדעת הר"מ דהיא מצוה בפ"ע, מ"מ מביא הטעם דתני לוי נראה דאין הדברים סותרים ולוי נותן טעם אל המצוה, אף על פי דהוא קנס, מ"מ היא מצוה אך דמצות פדייה קודמת".
ד. חידוש התוספות בדין ספק עריפה
12. בכורות, דף ט': "וכיון דלעצמו הוא, למה לי לאפרושי? לאפקועי לאיסוריה מיניה, אלמא כיון דלא מפקע - אסור בהנאה".
13. תוספות שם: "לאפקועי לאיסורא מיניה - דלפוטרו ממצות עריפה לא היה צריך להפריש מספק, כמו שאין נותן לכהן מספק כמו כן אינו עורפו מספק".
14. מהרי"ט אלגאזי הלכות בכורות, פרק א' אות ד': "ונראה דהוקשה לתוספות אימא לפוטרו ממצות עריפה, דכיון דקי"ל דכל מצות עשה אם נסתפק אם קיימה או לא חייב לחזור ולקיימה ... ותירצו דלא שייך למימר הכי אלא במצות דליכא הפסד ממון, אבל במצות עריפה דאם אנו באים לחייבו לקיים המצוה מספק הרי אנו מפקיעים ממנו זכות ממון שיש לו, שע"י העריפה מפסיד ממון, ובפרט דאחר עריפה לכ"ע אפי' ר"ש מודה דאסור בהנאה כדאמרינן לקמן [י, ב], וכמו שאין אנו מחייבים אותו ליתנו לכהן מספק, דבכל ספק ממון אזלינן לקולא והמוציא מע"ה ואוקי ממונא בחזקת מאריה, כן אין אנו מחייבים אותו לעורפו להוציא ממנו זכות הממון שיש לו, דהעריפה היא כאילו בא להוציא ממון ממנו".
15. חזון אי"ש בכורות סימן י"ז ס"ק ד': "עיין בתוספות דף ט', דאינו עורפו מספק. נראה דאין מצוה חיובית עריפה, אלא שאם ערף בקופיץ קיים מצוה. אבל אם היתה מצות עריפה כמצות חליצה – נהי דמספק אינו פודה דזה הוי ספק ממונא, אכתי ליחייב במצות עריפה שזו ספיקא דאורייתא שלא בממון. ומכל מקום יש לומר כיון דפטור מפדיון פטור מעריפה. ולר' יהודה דאסור בהנאה, ופדיון לאפקועי איסורא – יש לעיין אם אינו נהנה ואינו פודה אי כפינן לו לפדות, דיש לומר דיש מצוה לאפקועי איסורא וזו היא מצות פדיה, ואם כן מצוה זו אינה מצוה בממון וספיקה לחומרא וכפינן ליה לפדות".
16. שערי יושר, שער ה' פרק ז' אות ק"ד: "ולפי"ז בספק פדיון פטר חמור ליכא כלל מצות פדיה, דעיקר מצות פדיה הוא משום מתנות כהונה, וכיון דליכא מצות נתינה ליכא מצות פדיה, וכמו שכתב רש"י במסכת גיטין דף מ"ז ע"ב דאין חיוב בהפרשת תרומה אלא רק משום מתנות כהונה, והיכא דליכא מתנות כהונה ליכא מצוה בהפרשה, ודלא כמו שכתב הט"ז ביו"ד סימן א', ומשו"ה בספק פדיון פטר חמור דליכא מצות נתינה ליכא מצות פדיה, וכיון דפטור ממצות פדיה כמו כן פטור ממצות עריפה, דהרי כתיב בתורה ואם לא תפדה וערפתו, וכל היכא דליכא מצות פדיה ליכא מצות עריפה".
17. מנחת חינוך, שם: "וראיתי להתוס' בכורות דף ט' ... ונלע"ד דבאמת מבואר דר' יהודה ס"ל דפ"ח אסור בהנאה והפרשת טלה לאפקועי איסורא והמפריש טלה ס"ל לרבנן לקמן דאינו חייב באחריות ע"כ ס"ל דעיקר מצות התורה הפדיי' דפטר חמור ולא הנתינה לכהן כמו פדיון הבן, אבל אם הפריש הפדיון ולא נתן לכהן מ"מ קיים המצוה לא כמו מתנות כהונה שלא קיים המצוה כלל בלא בא ליד כהן א"כ המצוה זו אינו תלוי בממון כלל רק הוא גזה"כ לפדות והנתינה היא מצוה אחרת כמש"ל. והנה בספק פ"ח בודאי הפ"ח אסור בהנאה מס' וגם חל עליו מצות פדיי' מס' אך אח"כ לאחר שהפריש הנתינה לכהן היא מצות ממון וס' ממון לקולא והתורה כתבה אם לא תפדה וערפתו הוי עריפה במקום פדי' א"כ באינו פודה צריך לקיים מס' מצות עריפה ככל ס' מצוה וא"א ס' ממון לקולא כי זה אינו בגדר ס' ממון כי אינו מצות ממון רק לקיים מצות פדיי' מגזה"כ אף שאינו נותן לכהן או לקיים מצות עריפה במקום פדיון אף שע"י הס' בא לו הפסד ממון ול"ש ס' ממון לקולא כמש"ל; וכל זה לר' יהודה דסובר פ"ח בעצמו יש לו קדושה א"כ התורה כתבה למ"ע לפדות אף בלא נתינה לכהן וקיים המ"ע ונתינה לכהן מלתא אחריתא. אבל ר"ש דס"ל פ"ח מותר בהנאה סובר דמצות התורה בפדיון היינו הנתינה ליד כהן דזה הוי המצוה כמו פה"ב דחדא מצוה היא הנתינה לכהן וכ"ז שלא בא ליד כהן ל"ק המצוה כיון דאין בו קדושה כלל למה כתבה התורה לפדות ע"כ המצוה שינתן לכהן ע"כ מצוה זו הוי מצוה שבממון כמו זרוע לחיים וקיבה וראשית הגז דזה הוי המצוה א"כ מצוה זו הו"ל מצוה שבממון ... דלר"ש אין מצוה פדי' רק בנתינה ליד כהן וכיון דס' אינו נותן ליד כהן א"צ להפריש ג"כ וא"כ כיון דלר"ש המצוה היא הנתינה לכהן ובס' פ"ח אין המצוה עליו ליתנו לכהן כי המצוה שבממון הו"ל בספיק' ס' ממון לקולא כמו פה"ב ושאר מתנות כהונה א"כ בס' פ"ח אין עליו המצוה כלל דפדי' כמו כל המתנות דבס' פטרה התורה א"כ בס' לא כ' התורה ואם לא תפדה וערפתו כי אינו בר פדיון כלל כי התורה לא חייבה כלל הפדיון רק בנתינה, וזה נ"ל בכוונת התוס' ... ואנן קיי"ל כר"י א"כ מצוה פדיי' עומדת בעצמה ומס' מחוייב לקיים מצות פדייה כמו כן מספק מחוייב לקיים מצות עריפה ושפיר פוסק הר"מ דספק חייב לפדות או לערוף והתוס' לא כתבו אלא בסברת המקשן דהוא אליבא דר"ש וזה הי' פשוט להתוס' דסברת הש"ס כיון דליכא בפ"ח שום קדוש' א"כ התורה לא ציותה בהפרשה רק המצוה הנתינה לכהן זה הוא הפדיי' הכתובה בתורה ...
ועי"ל דכבר כתבנו דלוי נ"ט על העריפה מחמת דהפסיד ממון כהן אך אנן לא קי"ל כוותי' רק דהיא מצוה בפ"ע והנה באמת לוי נ"ט לקרא ודורש טעמא דקרא וידוע דר"י אינו דורש טעמא דקרא ור"ש דורש טעמא דקרא עש"ס בכ"מ ע"כ קי"ל דהיא מצוה בפ"ע כי גזה"כ ואין טעם לזה ור"ש דסובר דרשינן טעמא דקרא סובר כלוי א"כ אין מצוה בעריפה רק מטעם קנס שאיבד ממון כהן וזה שייך בודאי הפ"ח דצריך ליתן הפדיון לכהן אבל בס' פ"ח דא"צ ליתן הפדיון לכהן ל"ש לומר שהפסיד ממון כהן ע"כ א"צ עריפה לר"ש ס' פ"ח וא"כ י"ל דד"ז דס' פ"ח תלוי בפלוגתת הר"מ והראב"ד דלהר"מ מ"מ צריך לערוף אך להראב"ד דפוסק כלוי א"כ לא הפסיד ממון כהן וא"צ לערוף מס' וכ"כ דרה"פ סוברים דהוא מצוה א"כ בס' פ"ח צריך ג"כ עריפה כדעת הר"מ ובאתי רק לעורר".

